
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 502 


28 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι και προϋποθέσεις εγγραφής - μετεγγραφής ή 
αποδέσμευσης Έλληνα, αλλοδαπού ή ομογενή 
αθλητή, σε αθλητικά ερασιτεχνικά σωματεία - Δι- 
καιολογητικά - Ακυρότητες - Κυρώσεις (εκτός Πο¬ 
δοσφαίρου και Καλαθοσφαίρισης). 1 

Παράταση προθεσμίας μετεγγραφών αμειβομένων Κα¬ 
λαθοσφαιριστών . 2 

Σύσταση Δημοτικής Επιχείρησης Εκτέλεσης Έργων 

Δήμου Μεγ. Αλεξάνδρου Ν. Δράμας . 3 

Τροποποίηση της συστατικής πράξης του Συνδέσμου 

Δήμων Δυτικής θεσ/νίκης . 4 

Μερική ανάκληση της 7486/14.2.68 απόφασης του 

Νομάρχη Λάρισας. 5 

Αναπροσαρμογή εφάπαξ αποζημίωσης Φορτ/τών του 


ΚΑΦ Ξηρός Νάξου. 6 

ΥΠΟΥΡΓΙΚΕΣ Α ΠΟΦΑΣΗΣ & ΕΓΚΡΙΣΕΙΣ 

Αριθ. Γ/17290 (1) 


Όροι και προϋποθέσεις εγγραφής - μετεγγραφής ή απο¬ 
δέσμευσης Έλληνα, αλλοδαπού ή ομογενή αθλητή, σε 
αθλητικά ερασιτεχνικά σωματεία - Δικαιολογητικά - 
Ακυρότητες - Κυρώσεις (εκτός Ποδοσφαίρου και Κα¬ 
λαθοσφαίρισης). 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Ν. 75/75 «Περί οργανώσεως του Εξωσχολικού 
Αθλητισμού και ρυθμίσεως συναφών θεμάτων» (άρθρο 20 
παρ. 3), όπως τροποποιήθηκαν και συμπληρώθηκαν με 
τους Νόμους 423/76, 665/77 και 1070/80. 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την αριθ. ΥΠΠΟ/ΓΝΟΣ/4561/26.1.96 κοινή από¬ 
φαση των Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού Αν- 
δρέας Φούρα». 


3. Τις έγγαφες προτάσεις των Ομοσπονδιών, αποφασί¬ 
ζουμε: 

Καθορίζονται οι όροι και οι προϋποθέσεις εγγραφής, 
μετεγγραφής ή αποδέσμευσης αθλητή για κάθε κλάδο 
άθλησης, εκτός από το Ποδόσφαιρο, την Καλαθοσφαί¬ 
ριση και τα τμήματα Αμειβομένων αθλητών Καλαθοσφαί¬ 
ρισης - Πετοσφαίρισης ως ακολούθως: 

ΚΕΦΑΛΑΙΟ ΠΡΩΤΟ 
Άρθρο 1 

Όροι και προϋποθέσεις εγγραφής Έλληνα αθλητή 

Για την αρχική εγγραφή Έλληνα αθλητή στη δύναμη 
οποιουδήπστε αθλητικού ερασιτεχνικού σωματείου, 
χρειάζεται ο εγγραφόμενος: 

α) Να έχει συμπληρώσει την ηλικία που προβλέπεται 
από τους Διεθνείς Κανονισμούς του οικείου κλάδου άθλη¬ 
σης και από τις σχετικές διατάξεις του Καταστατικού ή του 
Εσωτερικού Κανονισμού της υπερκείμενης, κατά περί¬ 
πτωση, αθλητικής Ομοσπονδίας. 

β) Να μην έχει δελτίο εγγραφής (αθλητικής ιδιότητας) 
σε άλλο Ελληνικό σωματείο, του ιδίου κλάδου άθλησης. 

Άρθρο 2 
Δικαιολογητικά 

Για την, κατά το προηγούμενο άρθρο, εγγραφή αθλητή 
στη δύναμη σωματείου, χρειάζεται η υποβολή στη αντί¬ 
στοιχη, κατά περίπτωση, αθλητική Ομοσπονδία των ακό¬ 
λουθων δικαιολογητικών: 

α) Σχετικού εντύπου (δελτ'ιου εγγραφής), σύμφωνα με 
το πρότυπο κάθε αθλητικής Ομοσπονδίας, που υπογρά¬ 
φεται από τον αθλητή, προκειμένου δε για ανήλικους και 
έγγραφης συγκατάθεσης εκε'ινων που έχουν τη γονική μέ¬ 
ριμνα στον αθλητή. 

Η εν λόγω συγκατάθεση αφορά όλους τους, κατά την 
έννοια του Αστικού Κώδικα ανήλικους (όσους δεν έχουν 
συμπληρώσει το 18ο έτος της ηλικίας τους). 

β) Πιστοποιητικό Δήμου ή Κοινότητας της Ελλάδας, για 
την εγγραφή του αθλητή στα αντίστοιχα Μητρώα ή επικυ¬ 
ρωμένης φωτοτυπίας της Αστυνομικής Ταυτότητας. 

γ) Βεβαίωσης στο δελτίο εγγραφής, για την υγεία του 
αθλητή, από αθλητίατρο ή παθολόγο ιατρό, σύμφωνα με 
τις διατάξεις του άρθρου 48 του Ν. 75/75. 

δ) Δύο φωτογραφιών του αθλητή, τύπου Αστυνομικής 
ταυτότητας. 

Άρθρο 3 

Όροι και προϋποθέσεις εγγραφής αλλοδαπού αθλητή 

1. Επιτρέπεται η εγγραφή αλλοδαπού αθλητή στη δύ¬ 
ναμη Ελληνικού σωματείου σύμφωνα με τις διατάξεις των, 
κατά περίπτωση, Διεθνών Κανονισμών και της Ελληνικής 
Νομοθεσίας. 

2. Απαγορεύεται η συμμετοχή των, κατά την προηγού¬ 
μενη παράγραφο, εγγραφομένων αλλοδαπών αθλητών, 
στα Εθνικά Πρωταθλήματα ή στους Πανελλήνιους Αγώ¬ 
νες, με την επιφύλαξη των παραγράφων 3, 4, 5,6, 7 και 8 
του παρόντος άρθρου. 

3. Κατ’ εξαίρεση, επιτρέπεται η συμμετοχή και στα 
Εθνικά Πρωταθλήματα ή στους Πανελλήνιους Αγώνες των 
νόμιμων εγγραφόμενων σε Ελληνικά σωματεία αθλητών 
Κυπριακής υπηκοότητας με την επιφύλαξη της διάταξης 
της παραγράφου 13 του άρθρου 8 της παρούσας, καθώς 
και την από πατρική ή μητρική γραμμή ομογενών, σύμ¬ 
φωνα με τις διατάξεις του άρθρου 4 της παρούσας. 

4. Τα σωματεία επιτραπέζιας αντισφαίρισης που ανή¬ 
κουν στην Α1 και Α2 Εθνική Κατηγορία δύνανται να διατη¬ 
ρούν ένα αλλοδαπό αθλητή απ’ αυτούς που δεν έχουν δι¬ 
καίωμα να αγωνισθούν με την Εθνική Ομάδα, οποιοσδή¬ 
ποτε κατηγορίας και στις ομαδικές μόνο συναντήσεις 
τους. Η συμμετοχή του αλλοδαπού αλητή επιτρέπεται 
μόνο στα πάσης φύσεως ομαδικά αγωνίσματα των πρωτα¬ 
θλημάτων που διοργανώνει η Ομοσπονδία του αθλήμα¬ 
τος. 

5. Κάθε σωματείο που αγωνίζεται στο πρωτάθλημα Α1 
Εθνικής Κατηγορίας Υδατοσφαίρισης Ανδρών μπορεί να 
χρησιμοποιεί έναν (1) μόνο αλλοδαπή υδατοσφαιριστή. Τα 
σωματεία έχουν υποχρέωση να δηλώσουν τον αλλοδαπό 
υδατοσφαιριστή το αργότερο 10 ημέρες πριν από την 
έναρξη του πρωταθλήματος και, αν επιθυμούν να τον αντι¬ 
καταστήσουν, η αντικατάσταση θα γίνεται το αργότερο 
μέχρι τη λήξη του Α’ γύρου του πρωταθλήματος και μόνο 
για μία φορά. Η συνεργασία των σωματείων της Α1 Εθνι¬ 
κής Κατηγορίας Υδατοσφαίρισης με τους αλλοδαπούς 
υδατοσφαιριστές θα έχει χρονική διάρκεια ενός (1) έτους. 

Το δελτίο αθλητικής ιδιότητας του αλλοδαπού υδατο¬ 
σφαιριστή που εντάσσεται σε αθλητικό σωματείο της δύ¬ 
ναμης της Ε.Κ.Ο.Φ. ισχύει μόνο για το ομαδικό άθλημα 
της υδατοσφαίρισης αναστελλομένης της τετραμελούς 
αθλητικής ιδιότητας που εκφράζεται με το ενιαίο δελτίο 
για τα αθλήματα που καλλιεργούνται από την Ε.Κ.Ο.Φ. 

6. Τα σωματεία της Α1 Εθνικής Κατηγορίας Χειροσφαί¬ 
ρισης Ανδρών και Α1 και Α2 Γυναικών μπορούν να αποκτή¬ 
σουν έναν (1) μόνο αλλοδαπό αθλητή - αθλήτρια αντί¬ 
στοιχα για ένα (1) έτος. 

7. Τα σωματεία της Ελληνικής Σκακιστικής Ομοσπον¬ 
δίας που ανήκουν στην Α' Εθνική Κατηγορία δύνανται να 
διατηρούν ένα μόνον αλλοδαπό αθλητή απ' αυτούς που 
δεν έχουν δικαίωμα να αγωνισθούν με την Εθνική Ομάδα. 

8. Επιτρέπεται η συμμετοχή αλλοδαπών αθλητών στους 


πάσης φύσεως αγώνες και στα πρωταθλήματα του αγωνι¬ 
στικού Μπριτζ. 

Άρθρο 4 

Όροι και προϋποθέσεις εγγραφής ομογενή αθλητή 

1. Επιτρέπεται η εγγραφή ομογενή αθλητή στη δύναμη 
Ελληνικού σωματείου και μέχρι δύο (2) για το καθένα. Δι¬ 
καίωμα συμμετοχής σε αγώνες πρωταθλημάτων έχουν 
όσοι εγγράφονται νόμιμα, πριν από την έναρξη των πρωτα¬ 
θλημάτων. 

2. Για την απόδειξη της ιδιότητας του ομογενή, χρειάζε¬ 
ται η συνυποβολή - μαζί με την αίτηση εγγραφής και με τα 
λοιπά δικαιολογητικά που ορίζονται, από την παρούσα 
απόφαση, για τος Έλληνες - και απόφασης του Συμβου¬ 
λίου Ιθαγένειας του Υπουργείου Εσωτερικών, που θα βε¬ 
βαιώνει την ιδιότητα του αθλητή ως ομογενή από πατρική 
ή μητρική γραμμή. Στην τελευταία περίπτωση είναι απα¬ 
ραίτητη η συνυποβολή πιστοποιητικού εγγραφής στα μη¬ 
τρώα Ελληνικού Δήμου ή Κοινότητας του πατέρα ή του 
πάππου ή της μητέρας ή της μάμμης του αθλητή. Σε κάθε 
περίπτωση όμως δεν γίνεται δεκτή εγγραφή του αθλητή 
ως ομογενή, εφόσον η εγγραφή του πατέρα ή της μητέρας 
ή του πάππου ή της μάμμης του σε μητρώα έχει συνχελε- 
στεί με απόφαση δικαστικής ή διοικητικής αρχής την τε¬ 
λευταία πενταετία από την υποβολή της σχετικής αίτησης 
εγγραφής ή μετεγγραφής. 

Εφόσον δεν πληρούνται οι παραπάνω προϋποθέσεις η 
αίτηση εγγαφής ή μετεγγραφής απορρίπτεται χωρ’ις άλλη 
διατύπωση. Είναι αυτονόητο ότι, αν ο αθλητής είναι γραμ¬ 
μένος στη δύναμη σωματείου αλλοδαπής Ομοσπονδίας, 
εκτός από την άδειά της, πρέπει να τηρηθεί και η διαδικα¬ 
σία που προβλέπεται από τις σχετικές διατάξεις μετεγ¬ 
γραφών της παρούσης (χρονικό διάστημα μετεγγραφών 
κ.λ.π.). Ειδικότερα για την Ελληνική Κολυμβητική Ομο¬ 
σπονδία οι εγγραφές των ομογενών αθλητών θα γίνονται 
από 1 Οκτωβρίου μέχρι 31 Δεκεμβρίου κάθε χρόνου. 

Όταν ο αϊτών την εγγραφή ομογενής έχει αποκτήσει 
την Ελληνική υπηκοότητα πριν από την αίτηση εγγραφής ή 
μετεγγραφής του θεωρείται σαν Έλληνας αθλητής. 

3. Με τους ομογενείς εξομοιώνονται και όσοι έχουν δι¬ 
πλή υπηκοότητα (Ελληνική και άλλη) καθώς και όσοι απο¬ 
κτήσουν στο εξής, με οποιοδήποτε τρόπο, και την Ελλη¬ 
νική υπηκοότητα. 

Η ιθαγένεια το πατέρα ή της μητέρας ή το πάππου ή της 
μάμμης του ομογενή αθλητή, αποδεικνύεται μόνο με πι¬ 
στοποιητικό εγγραφής στα Μητρώα του οικείου Δήμου ή 
Κοινότητας της Ελλάδας, το οποίο πρέπει να επισυνάπτε¬ 
ται στην αίτηση εγγραφής και στην οποία, επίσης, πρέπει 
να επισυνάπτεται και βεβαίωση της αντίστοιχης αθλητικής 
Ομοσπονδίας της χώρας από την οποία προέρχεται ότι 
δεν ανήκει σε σωματείο της δύναμής της. 

Στην έννοια των σωματείων δεν περιλαμβάνονται τα Πα¬ 
νεπιστήμια και τα Σχολεία. 

4. Ομογενής αθλητής Τουρκικής ή και Τουρκικής υπη¬ 
κοότητας, έχει το δικαίωμα εγγραφής και συμμετοχής, 
χωρίς οποιοδήποτε περιορισμό, στους αγώνες συλλόγων 
ομογενών από την Τουρκία, που έχουν την έδρα τους στην 
Ελλάδα. 

5. Ομογενής αθλητής εξομοιώνεται με ημεδαπό, σε ό,τι 
τουλάχιστον αφορά στον περιορισμό των δύο (παρ. 1 του 
παρόντος άρθρου), όταν αποκτήσει μεταγενέστερα την 
Ελληνική Ιθαγένεια ή χάσει την υπηκοότητα του ξένου 
κράτους, εφόσον αυτά βεβαιώνονται με έγγραφο ημεδα- 

πής ή αλλοδαπής κρατικής αρχής. 

6. Αθλητής που συμμετέχει στα Ελληνικά πρωταθλή¬ 

ματα ως Ελληνας (ύστερα από την απόκτηση της Ελληνι¬ 
κής ιθαγένειας καθ' οιονδήποτε νόμιμο τρόπο), χάνει αυ¬ 
τομάτως το δικαίωμα αυτό (να αγωνίζεται ως Ελληνας), 
εφόσον μεταγενέστερα αγωνισθεί με Εθνική Ομάδα άλ¬ 
λης χώρας. , , . 

7. Τα σωματεία Α1 Εθνικής Κατηγορίας έχουν δικαίωμα 

να αποκτούν συνολικά δύο αθλήτριες (ομογενείς, αλλοδα¬ 
πές ή αθλήτριες που απέκτησαν την Ελληνική Ιθαγένεια) 
οι οποίες δεν έχουν δικαίωμα να αγωνίζονται στις Εθνικές 
Ομάδες. Ειδικά για τα αθλήματα της Πετοσφαίρισης και 
Χειροσφαίρισης η εγγραφή αλλοδαπής αθλήτριας σε Α1 
Εθνική Κατηγορία επιτρέπεται μέχρι 14.12.96. 

Επίσης επιτρέπεται η αντικατάσταση αλλοδαπής αθλή¬ 
τριας πετοσφαίρισης και χειροσφαίρισης με άλλη από 
15.12.96 μέχρι 31.12.96. 


Άρθρο 5 

Αποφάσεις - Ακυρότητες - Κυρώσεις 

1. Αθλητής που υπογράφει δελτίο εγγραφής στη δύ¬ 
ναμη σωματείου, ενώ ήδη είναι γραμμένος σε άλλο σωμα¬ 
τείο, τιμωρείται με ποινή αποκλεισμού ενός (1) έτους από 
κάθε αγώνα, με απόφαση της οικείας αθλητικής Ομο¬ 
σπονδίας και η αίτηση εγγραφής απορρίπτεται. 

2. Οι διατάξεις της προηγούμενης παραγράφου εφαρ¬ 

μόζονται και στην περίπτωση υπογραφής από τον αθλητή 
δελτίων μετεγγραφής υπέρ δύο (2) ή περισσοτέρων σω¬ 
ματείων. , , . 

3. Προσβολή του δελτίου εγγραφής ή μετεγγραφής 
αθλητή, για οποιοδήποτε τυπικό ή ουσιαστικό λόγο, δι¬ 
καιούται να ασκήσει σωματείο της ίδιας κατηγορίας με το 
σωματείο στο οποίο ανήκει ο αθλητής του οποίου προ¬ 
σβάλλεται η εγγραφή ή μετεγγραφή, επειδή τεκμα'ιρεται 
ότι έχει έννομο συμφέρον, καθώς και ο Γενικός Γραμμα¬ 
τέας Αθλητισμού, υπέρ του Νόμου. 


ΚΕΦΑΛΑΙΟ ΔΕΥΤΕΡΟ 


ΜΕΤΕΓΓΡΑΦΕΣ ΑΘΛΗΤΩΝ ΟΜΑΔΙΚΩΝ - 
ΑΤΟΜΙΚΩΝ ΑΘΛΗΜΑΤΩΝ 


Άρθρο 6 

Ομαδικά Αθλήματα 

1. Ομαδικά αθλήματα για την εφαρμογή των διατάξεων 

της παρούσας, είναι η πετοσφαίριση, η χειροσφαίριση, η 
υδατοσφαίριση, το αγωνιστικό μπριτζ, το κρίκετ και το χό¬ 
κεϊ) επί πάγου. _ _ _ 

2. Επιτρέπεται η ελεύθερη μετεγγραφή οποιουδήποτε 

αθλητή, με τη συγκατάθεση του σωματείου του. 

Για να γίνει δεκτή τέτοια αίτηση μετεγγραφής από την 
αρμόδια Επιτροπή Μετεγγραφών, πρέπει να επισυνάπτε¬ 
ται σε αυτή σχετική απόφαση του Διοικητικού Συμβουλίου 
του σωματείου που ανήκει ο αθλητής, στην οποία να ονα- 
φέρεται το όνομα του αθλητή και το σωματείο στο οποίο 
θα μετεγγραφεί. 

Κάθε σωματείο έχει το δικαίωμα να εγγράψει στη δύ¬ 
ναμή του μέχρι τρεις (3) αθλητές από την κατηγορία αυτή. 
Με την κατάθεση των τριών (3) αιτήσεων, κάθε τυχόν 
άλλη, πέρα από τον αριθμό αυτό, απορρίπτεται και ο αθλη¬ 
τής παραμένει, χωρίς άλλη διαδικασία, στη δύναμη του 
σωματείου που ανήκει. 

3. Αθλητής ηλικίας τουλάχιστον είκοσι επτά (27) ετών 


(και προκειμένου για πετοσφαιριστή και υδατοσφαριστή 
είκοσι πέντε (25) ετών), εφόσον τις τελευταίες τρεις (3) 
αγωνιστικές περιόδους που ανήκει στη δύναμη σωματείου 
δεν συμμετέχει στην Εθνική Ομάδα ή δεν τιμωρήθηκε για 
άρνηση προσφοράς υπηρεσιών σε αυτή, σύμφωνα με τις 
διατάξεις του άρθρου 49 του Ν. 75/75 (όπως ισχύει σή¬ 
μερα) και στις περιόδους αυτές έχει πάρει μέρος σε λιγό- 
τερους από τους μισούς αγώνες των διεξαχθέντων αγώ¬ 
νων Πρωταθλημάτων και Κυπέλλου του σωματείου του, 
έχει το δικαίωμα να μετεγγραφεί σε σωματείο της προτί¬ 
μησής του, χωρίς τη συγκατάθεση του σωματείου του. 

Κάθε σωματείο έχει το δικαίωμα να εγγράφει στη δύ¬ 
ναμή του μόνο ένα (1) αθλητή από την κατηγορία αυτή. Ει¬ 
δικά για το άθλημα της Πετοσφαίρισης, δεν ισχύει ο περιο¬ 
ρισμός. Για τον υπολογισμό της διετ'ιας δεν υπολογίζεται ο 
χρόνος της τυχόν τιμωρίας του αθλητή, εφόσον η Επι¬ 
τροπή Μετεγγραφών της αντίστοιχης αθλητικής Ομο¬ 
σπονδίας αποφανθεί ότι η τιμωρία του αθλητή δεν του επι¬ 
βλήθηκε για να φαλκιδευτεί το προαναφερόμενο δικαί¬ 
ωμά του. . 

Η διάταξη της παρούοης παραγράφου δεν εφαρμόζεται 
για τους αθλητές που απουσιάζουν στο εξωτερικό για λό¬ 
γους σπουδών ή για επαγγελματικούς λόγους, καθώς και 
για τους αθλητές εκείνους που η μη συμμετοχή τους στις 
αγωνιστικές εκδηλώσεις των σωματείων τους οφείλεται 
σε ανυπέρβλητα αίτια (π.χ. στράτευση, τραυματισμό οφει- 
λόμενο οε οποιαδήποτε αιτία κ.λ.π.). 

Το βάρος της απόδειξης στις περιπτώσεις αυτές εναπό¬ 
κειται στο σωματείο που ανήκει ο αθλητής. Επιτρέπεται 
όμως ανταπόδειξη. 

4. Αθλητής ηλικίας τουλάχιστον τριάντα δύο (32) ετών, 
εφόσον ανήκει τουλάχιστον δώδεκα (12) συνεχή έτη στο 
ίδιο σωματείο, έχει το δικαίωμα να μετεγγραφεί σε σωμα¬ 
τείο της προτίμησής του, χωρίς τη συγκατάθεση του σω¬ 
ματείου του. . 

Κάθε σωματείο, έχει το δικαίωμα να εγγράψει στη ου- 

ναμή του μόνο ένα (1) αθλητή από την κατηγορία αυτή. Σε 
περίπτωση που ο αθλητής παραμείνει και μετά την παρέ¬ 
λευση της δωδεκαετίας αυτής στο ίδιο σωματείο τόσο το 
σωματείο του όσο και ο ίδιος αθλητής υποχρεούνται, με 
κοινή δήλωσή τους που υποβάλλεται στην αντίστοιχη 
υπερκείμενη αθλητική Ομοσπονδία, να καθορίζουν τον 
χρόνο παραμονής του αθλητή στο σωματείο. 

Ειδικά, έχουν το δικαίωμα να μετεγγραφούν σε ομάδα 
της προτίμησής τους χωρίς την συγκατάθεση του σωμα¬ 
τείου τους: Λ% . . . 

α) για το άθλημα της πετοσφαίρισης αθλητής ηλικίας 

τουλάχιστον τριάντα (30) ετών ή αθλήτρια είκοσι οκτώ (28) 
ετών, εφόσον ανήκουν στο ίδιο σωματείο τουλάχιστον 
δέκα (10) συνεχή έτη. 

β) για το άθλημα της υδατοσφαίρισης, αθλητής ηλικίας 
τουλάχιστον είκοσι οκτώ (28) ετών, εφόσον ανήκει στο 
ίδιο σωματείο τουλάχιστον δέκα (10) συνεχή έτη. 

γ) για το άθλημα της χειροσφαίρισης, αθλητής ηλικίας 
τουλάχιστον τριάντα ένα (31) ετών ή αθλήτρια τουλάχι¬ 
στον είκοσι εννέα (29) ετών εφόσον ανήκουν στο ίδιο σω¬ 
ματείο τουλάχιστον δώδεκα (12) έτη. 

5. Αθλητής ηλικίας μέχρι είκοσι τεσσάρων (24) ετών και 
στην υδατοσφαίριση μέχρι τη συμπλήρωση του εικοστού 
πρώτου (21 ου) έτους της ηλικίας του, έχει το δικαίωμα να 
μετεγγραφές με υποσχετική επιστολή, σε άλλο σωματείο, 
μόνο για μία αγωνιστική περίοδο. 

Μετά το τέλος της χρονικής αυτής διάρκειας, ο αθλητής 

επιστρέφει αυτοδίκαια στο σωματείο από το οποίο μετεγ- 
γρόφηκε. Στον αθλητή που επιστρέφει και εφόσον αυτός 
συνεχίζει να συγκεντρώνει την προϋπόθεση του προανα- 
φερόμενου ορίου ηλικίας, είναι δυνατή η εκ νέου χορή¬ 
γηση μετεγγραφής με υποσχετική επιστοή για οποιοδή- 
ποτε σωματείο. 

Κάθε σωματείο έχει δικαίωμα να εγγράψει στη δύναμή 
του μόνο δύο (2) αθλητές από την κατηγορία αυτή. 

6. Αθλητής που τις τελευταίες δύο (2) αγωνιστικές πε¬ 
ριόδους πριν από την υποβολή αίτησης μετεγγραφής δεν 
αγωνίστηκε σε οποιοδήποτε επίσιμο αγώνα του σωμα¬ 
τείου του (δεν υπολογίζεται ο χρόνος της τυχόν τιμωρίας 
του κατά την έννοια της διάταξης της παρ. 3 του άρθρου 6 
της παρούσης), έχει το δικαίωμα να μεταγγραφεί σε σω¬ 
ματείο της προτίμησής του, χωρίς τη συγκατάθεση του 
σωματείου και χωρίς να απαιτείται η συνδρομή οποιουδή- 
ποτε άλλου λόγου, εκτός από την έγγραφη συναίνεση 
εκείνων που έχουν τη γονική μέριμνα, προκειμένου για 
ανήλικους αθλητές. 

Άρθρο 7 

Ατομικά αθλήματα 

1. Ατομικά αθλήματα, για την εφαρμογή των διατάξεων 
της παρούσας, είναι όλα τα υπόλοιπα εκτός από αυτά που 
χαρακτηρίζονται ομαδικά στη διάταξη της παρ. 1 του άρ¬ 
θρου 6 της παρούσας. 

2. Επιτρέπονται οι μεταγγραφές αθλητών, χωρίς δε¬ 
σμεύσεις και περιορισμούς, με την προϋπόθεση όμως της 
συγκατάθεσης του σωματείου που ανήκει ο αθλητής, η 
οποία θα προκύπτει από επισυναπτόμενη απόφαση του 
Διοικητικού Συμβουλίου του σωματείου στο οποίο ανήκει 
ο αθλητής και στην οποία θα αναφέρεται το όνομα του σω¬ 
ματείου στο οποίο αυτός θα μετεγγραφεί. 

Ειδικώτερα στην περίπτωση που ο αθλητής είναι ανήλι¬ 
κος χρειάζεται η έγγραφη συγκατάθεση εκείνων που 
έχουν τη γονική του μέριμνα. 

3. Αθλητής ξένης υπηκοότητας, έχει το δικαίωμα να με- 
τεγγραφεί μόνο με τους όρους, τις προϋποθέσεις και τους 
περιορισμούς του άρθρου 3 της παρούσας. 

4. Αθλητής ατομικού αθλήματος που την τελευταία διε¬ 
τία πριν από την υποβολή της αίτησης μετεγγραφής δεν 
αγωνίστηκε σε κανένα επίσημο αγώνα του σωματείου του 
έχει το δικαίωμα να μετεγγραφεί σε σωματείο της προτί¬ 
μησής του, χωρίς τη συγκατάθεση του σωματείου του και 
χωρίς να χρειάζεται η συνδρομή οποιουδήποτε άλλου λό¬ 
γου, πέρα από την έγγραφη συναίνεση εκείνων που έχουν 
την γονική μέριμνα, προκειμένου για ανήλικους αθλη¬ 
τές. 

5. Ειδικά για το άθλημα της Επιτραπέζιας Αντισφαίρισης 
ισχύουν τα παρακάτω: 

α) Επιτρέπεται η παραχώρηση αθλητή με υποσχετική, 
για διάστημα μέχρι δύο (2) αγωνιστικές περιόδους, με την 
προϋπόθεση ότι ο αθλητής θα παραχωρείται σε σωματείο 
ανώτερης κατηγορίας και όχι της ίδιας ή κατώτερης. 

β) Επιτρέπεται η ελεύθερη μετεγγραφή, σε σύλλογο 
της αρεσκείας του σε αθλητές που έχουν συμπληρώσει το 
29ο έτος της ηλικίας τους, χωρίς την συγκατάθεση των 
σωματείων τους με την προϋπόθεση ότι έχει συνεχή αγω¬ 
νιστική δράση δέκα (10) ημερολογιακών ετών στο σωμα¬ 
τείο του πριν από τη δημοσίευση της παρούσας. 

6. Ειδικά για το άθλη μα της Ελληνικής Σκακιστικής Ομο¬ 


σπονδίας ισχύει η περίπτωση (α) της παραγράφου 5 του 
άρθρου αυτού. 

7. Ειδικά για το άθλημα της Ιππασίας ισχύουν τα εξής: 

α) Επιτρέπεται η μετεγγραφή αθλητή χωρίς δεσμεύσεις 
και περιορισμούς, με την προϋπόθεση όμως της παρέλευ¬ 
σης διετίας από την προηγούμενη μετεγγραφή. 

β) Επιτρέπεται η μετεγγραφή αθλητή κάθε χρόνο, με 
την προϋπόθεση όμως της συγκατάθεσης του σωματείου 
που ανήκει ο αθλητής, σύμφωνα με τα οριζόμενα στην 
παρ. 2 του παρόντος άρθρου. 

8. Ειδικά γαι τα αθλήματα της Ε.Ο.Υ.Δ.Α.Α.Τ.Κ. καθώς 
και για το άθλημα της κολύμβησης επιτρέπεται η μετεγ¬ 
γραφή αθλητή (και προκειμένου για την κολύμβηση ηλι¬ 
κίας δέκα έξι (16) ετών έως είκοσι (20) χρονολογικά) σε 
άλλο σωματείο με υποσχετική επιστολή ενός (1) έτους. 
Κατά τα λοιπά εφαρμόζεται η διάταξη της παραγράφου 5 
του άρθρου 6 της παρούσας, πλην των αναφερομένων 
στην ηλικία. 

9. Ειδικώτερα στην περίπτωση που ο αθλητής είναι ανή¬ 
λικος χρειάζεται η έγγραφη συγκατάθεση εκείνων που 
έχουν την γονική μέριμνα. 

ΚΕΦΑΛΑΙΟ ΤΡΙΤΟ 

ΓΕΝΙΚΕΣ ΔΙΑΤΑΞΕΙΣ ΜΕΤΕΓΓΡΑΦΩΝ - 
ΕΓΓΡΑΦΩΝ ΑΠΟ ΑΠΟΔΕΣΜΕΥΣΗ 

Άρθρο 8 

Έκταση εφαρμογής - περιπτώσεις 

1. Οι διατάξεις του παρόντος άρθρου εφαρμόζονται για 
όλα τα ομαδικά και τα ατομικά αθλήματα. 

2. Επίσημος αγώνας θεωρείται κάθε εκδήλωση που 
διοργανώνεται από την αντίστοιχη αθλητική Ομοσπονδία ή 
γίνεται με την έγκρισή της. 

3. Οι διατάξεις των άρθρων 6 παρ. 6 και 7, παρ. 4 της 
παρούσας δεν εφαρμόζονται για τους αθλητές που απου¬ 
σιάζουν στο εξωτερικό, για λόγους σπουδών ή για επαγ¬ 
γελματικούς λόγους, καθώς και για τους αθλητές εκεί¬ 
νους που η συμμετοχή τους στις αγωνιστικές εκδηλώσεις 
των σωματείων τους οφείλεται σε ανυπέρβλητα αίτια (π.χ. 
στράτευση, τραυματισμό οφειλόμενο σε οποιαδήποτε αί¬ 
τια κ.λ.π.). 

Το βάρος της απόδειξης στις περιπτώσεις αυτές εναπό¬ 
κειται στο σωματείο που ανήκει ο αθλητής. Επιτρέπεται 
όμως ανταπόδειξη. 

4. Αθλητής, ηλικίας μέχρι δέκα (10) ετών έχει το δικαί¬ 
ωμα να μετεγγραφεί ελεύθερα σε σωματείο της προτίμη¬ 
σής του, χωρίς τη συγκατάθεση του σωματείου του και με 
έγγραφη συναίνεση εκείνων που έχουν τη γονική μέριμνα, 
εκτός των αθλημάτων της Ε.Κ.Ο.Φ. και του Σ.Ε.Γ.Α.Σ., 
στα οποία αθλητές που έχουν συμπληρώσει τρία (3) χρό¬ 
νια στο σωματείο τους δεν μπορούν να μετεγγραφούν. Το 
δικαίωμα αυτό μπορεί να ασκηθεί μόνο μία φορά. 

5. Αθλητής που, κατά τις δύο τελευταίες αγωνιστικές 
περιόδους πριν από τη δημοσίευση της παρούσας, δεν 
συμμετείχε σε Εθνική Ομάδα ή δεν τιμωρήθηκε κατ’ 
εφαρμογή των διατάξεων του άρθρου 49 του Ν. 75/75 
(όπως ισχύει σήμερα) ή, (προκειμένου και μόνο για τα ατο¬ 
μικά αθλήματα), δεν έχει καταλάβει 1η μέχρι 3η θέση σε 
Πανελλήνιους Αγώνες ή σε Εθνικά Πρωταθλήματα στην 
Κατηγορία Ανδρών - Εφήβων και μετοίκησε, είτε λόγω εγ¬ 
γραφής του σε Ανώτερο ή Ανώτατο Εκπαιδευτικό Ίδρυμα 

της ημεδαπής, είτε λόγω μετάθεσης ή διορισμού χοιι οε 
δημόσια θέση ή σε Ν.Π.Δ.Δ. ή Ν.Π.Ι.Δ. (που, για την εκτέ¬ 
λεση το έργου τους επιχορηγούνται από την Πολιτεία) η 
Επιχείρηση που η πλειοψηφία του Μετοχικού Κεφαλαίου 
της ανήκει στο Δημόσιο και εφόσον υπηρετεί τουλάχιστον 
ένα (1) χρόνο, έχει το δικαίωμα να μετεγγραφεί, χωρίς την 
συγκατάθεση του σωματείου του σε σωματείο της προτί¬ 
μησής του, που έχει όμως την έδρα του στην πόλη όπου εί¬ 
ναι το Εκπαιδευτικό Ίδρυμα στο οποίο σπουδάζει ή η Υπη¬ 
ρεσία στην οποία έχει διοριστεί, με την απαραίτητη, όμως, 
προϋπόθεση ότι η πόλη που απουσιάζει ή υπηρετεί απέχει 
περισσότερο από τριακόσια (300) χιλιόμετρα από την 
πόλη που εδρεύει το σωματείο του. 

Η απόδειξη της μετοίκησης για επαγγελματικούς λό¬ 
γους (του ιδίου ή των γονέων) αποδεικνύεται με προσκό¬ 
μιση βεβαίωσης δημοσίου ασφαλιστικού οργανισμού με 
ασφάλιση στον τόπο μετακίνησης τουλάχιστον ένα (1) 
χρόνο. 

Κάθε σωματείο έχει το δικαίωμα να αποκτήσει μόνο δύο 
(2) αθλητές της κατηγορίας αυτής. 

Μετά την αποφοίτησή του από το Εκπαιδευτικό Ίδρυμα 
ή την επανατοποθέτησή του στη Δημόσια (ή Δημόσιου χα¬ 
ρακτήρα) θέση από την οποία προήλθε και με την κατά¬ 
θεση της σχετικής βεβαίωσης στην αντίστοιχη αθλητική 
Ομοσπονδία, ο αθλητής επανέρχεται αυτοδίκαια και αμέ¬ 
σως στο σωματείο από το οποίο μετεγγράφηκε. 

Για τους αθλητές που μετεγγράφονται για λόγους 
σπουδών, σε περίπτωση που δεν υπάρχει βεβαίωση σπου¬ 
δών (π.χ. λόγω καλοκαιρινών διακοπών των Γραμματειών 
των Α.Ε.Ι.) η μετεγγραφή εκκρεμεί μέχρι να προσκομισθεί 
η βεβαίωση και σε κάθε περίπτωση πριν από την έναρξη 
των πρωταθλημάτων και πάντως μέχρι τη λήξη της προθε¬ 
σμίας για έκδοση της απόφασης μετεγγραφών από την οι¬ 
κεία αθλητική Ομοσπονδία. 

Ως χρόνος φοίτησης νοείται ο νόμιμος χρόνος των ετών 
σπουδών, αυξημένος κατά δύο (2) έτη. 

Εφόσον και μετά την παρέλευση του ανωτέρω χρονικού 
διαστήματος ο αθλητής δεν έχει αποφοιτήσει, επανέρχε¬ 
ται αυτοδίκαια και αμέσως στο σωματείο από το οποίο έχει 
μετεγγραφεί και στο οποίο, πάντως, δεν έχει το δικαίωμα 
της επιστροφής, έστω και λόγω μετοίκησης, πριν από το 
τέλος των σπουδών του. 

Αθλητής ο οποίος μετεγγράφεται κατά τον παραπάνω 
τρόπο δεν έχει το δικαίωμα μετεγγραφής σε άλλο σωμα¬ 
τείο του τόπου μετοίκησής του, εκτός αν συναινεί προς 
τούτο το αρχικό του σωματείου χωρίς σε κάθε περίπτωση 
να φαλκιδεύονται τα δικαιώματά του. 

Κατ’ εξαίρεση, είναι δυνατή η επάνοδός του, κατά τα 
άνω μετεγγραφόμενου αθλητή στο αρχικό σωματείο από 
οποίο μετακινήθηκε πριν την αποφοίτησή του, με την 
απαραίτητη όμως προϋπόθεση της συγκατάθεσης του 
σωματείου στο οποίο έχει μετεγγαφεί, λόγω σπουδών. 

6. Αθλητής που δεν συμμετείχε σε Εθνική Ομάδα την 
τελευταία διετία (ή δεν τιμωρήθηκε κατ’ εφαρμογή των 
διατάξεων του άρθρου 49 του Ν. 75/75) (όπως ισχύει σή¬ 
μερα) ή προκειμένου για ατομικά αθλήματα δεν έχει κερ¬ 
δίσει 1 η έως 3η νίκη σε Πανελλήνιους Αγώνες ή σε Εθνικά 
Πρωταθλήματα για όλες τις διεθνώς αναγνωρισμένες Κα¬ 
τηγορίες και για αποδεικνυόμενους, πλήρως, επαγγελμα¬ 
τικούς λόγους του ιδίου ή και των δύο γονέων του, αν είναι 
ανήλικος (ή άγαμος και ζει μαζί τους), μετοικεί σε τόπο 
που απέχει περισσότερο από τριακόσια (300) χιλιόμετρα 
από την έδρα του σωματείου του, η δε διαμονή του στο 


καινούργιο τόπο διαρκεί, αποδεδειγμένα, τουλάχιστον ένα 

(1) έτος, έχει το δικαίωμα να μετεγγραφεί ελεύθερα σε 
σωματείο του τόπου της νέας του κατοικίας. 

Η απόδειξη της μετοίκησης για επαγγελματικούς λό¬ 
γους (του ιδίου ή των γονέων) αποδεικνύεται με προσκό¬ 
μιση βεβαίωσης δημόσιου ασφαλιστικού οργανισμού στον 
τόπο μετακίνησης τουλάχιστον ένα (1) χρόνο. 

Κάθε σωματείο έχει το δικαίωμα να αποκτήσει μόνο δύο 

(2) αθλητές της κατηγορίας αυτής. 

Εφόσον ο αθλητής αυτός επανεγκατασταθεί στο τόπο 
της αρχικής του κατοικίας, επανέρχεται στο σωματείο από 
το οποίο προέρχεται με αίτηση που μπορέι να γ’ινει και από 
το ενδιαφερόμενο σωματείο. 

Η επάνοδος του αθλητή για τον λόγο αυτό δεν υπολογί¬ 
ζεται στον αριθμό των επιτρεπομένων μεταγραφών. 

7. Αθλητής που εγγράφηκε στη δύναμη του σωματείου 
τουλάχιστον δύο (2) έτη πριν από τη δημοσίευση της πα¬ 
ρούσας και στο διάστημα αυτό δεν έλαβε μέρος σε οποιο- 
δήποτε επίσημο ή φιλικό αγώνα του σωματείου του, είναι 
ελεύθερος και έχει το δικαίωμα να εγγραφεί σε σωματείο 
της προτίμησής του ως νέος αθλητής. 

Η μη συμμετοχή αποδεικνύεται με έγγραφο της αντί¬ 
στοιχης αθλητικής Ομοσπονδίας, το οπο’ιο οφείλει να 
προσκομίσει ο αθλητής. 

Η διάταξη αυτή δεν εφαρμόζεται για τους αθλητές που, 
από υπαιτιότητά τους, δεν έλαβαν μέρος σε αγωνιστικές 
εκδηλώσέΓς του σωματείου τους, όπως επίσης και οι 
αθλητές που έχουν συμπληρώσει πέραν από δύο αγωνι¬ 
στικές περιόδους στο Ιδιο σωματείο, οπότε εφαρμογή 
έχουν οι διατάξεις της παρ. 6 του άρθρου 6 της παρούσας 
(διετία). 

Αν το σωματείο αποδείξει ότι ο αθλητής της κατηγορίας 
αυτής είχε κληθεί εγγράφως να λάβει μέρος σε προπονή¬ 
σεις ή αγώνες τηςομάδος του δεν προσήλθε, η αίτηση εγ¬ 
γραφής του απορρίπτεται. 

8. Αθλητής που δεν συμπεριλαμβάνεται στον πίνακα 
των εν ενεργεία αθλητών (σε όποια αθλήματα ισχύει αυτός 
ο θεσμός), θεωρείται ότι αποδεσμεύθηκε από το σωμα¬ 
τείο του και έχει το δικαίωμα να μετεγγραφεί ελεύθερα σε 
σωματείο της προτίμησής του, εφόσον η μετεγγραφή του 
δεν απαγορεύεται από τις αντίστοιχες ειδικές διατάξεις 
της παρούσας. 

Κάθε σωματείο έχει το δικαίωμα να εγγραφεί στη δύ¬ 
ναμή του μέχρι τρεις (3) αθλητές από αυτή την κατηγορία. 

Απαγορεύεται οποιαδήποτε τροποποίηση, προσθήκη ή 
διαγραφή στον πίνακα των εν ενεργεία αθλητών μετά την 
υποβολή αυτού στην αρμόδια Ομοσπονδία. Σε αντίθετη 
περίπτωση, η όποια διαφοροποίηση δεν γίνεται αποδε¬ 
κτή. 

9. Η διαδικασία εγγραφής ή μετεγγραφής αλλοδαπού 
αθλητή υπόκειται στους όρους τωναντίστοιχων διεθνών 
Κανονισμών και της Ελληνικής Νομοθεσίας. 

Προκειμένου για Κύπριους υπηκόους αθλητές που ανή¬ 
καν ή ανήκουν στη δύναμη Κυπριακών σωματείων, επιτρέ¬ 
πεται η μετεγγραφή τους, με τη συγκατάθεση του σωμα¬ 
τείου τους και την έγκριση της αντίστοιχης Κυπριακής 
Ομοσπονδίας, σε Ελληνικό σωματείο, εφόσον σπουδά¬ 
ζουν σε Ανώτερο ή Ανώτατο Ελληνικό Εκπαιδευτικό 
Ίδρυμα και για χρονικό διάστημα που δεν επιτρέπεται να 
υπερβαίνει τα νομοθετημένα έτη σπιυδών στην οικεία 
Σχολή, συν δύο. 

Μετά την συμπλήρωση του παραπάνω χρονικού διαστή¬ 
ματος και ανεξάρτητα αν ο αθλητής αυτός εγγράφεται ή 

μετεγγράφεται σε άλλο Ελληνικό Εκπαιδευτικό Ίδρυμα, 
επανέρχεται αμέσως και αυτοδίκαια στο Κυπριακό Σωμα¬ 
τείο από το οποίο προήλθε, χωρίς σε αυτή την περίπτωση 
να έχει το δικαίωμα να κάνει, εκ νέου, χρήση της παρού¬ 
σας διάταξης για την παραμονή του ή την μετεγγραφή του 
σε Ελληνικό σωματείο. 

Κατ’ εξάιρεση, στην περίπτωση που, μετά την συμπλή¬ 
ρωση του προαναφερόμενου χρονικού διαστήματος, ο 
αθλητής εγκαθίσταται μόνιμα στην Ελλάδα, παραμένει 
στο σωματείο στο οποίο έχει εγγραφεί, με την απαραίτητη 
προϋπόθεση της συγκατάθεσης του Κυπριακού σωμα¬ 
τείου στο οποίο ανήκει και την έγκριση της Κυπριακής 
Ομοσπονδίας. 

Κάθε σωματείο έχει το δικαίωμα να αποκτά, κάθε 
χρόνο, έναν (1) αθλητή αυτής της περίπτωσης,κατά 
άθλημα. 

10. Αθλητής έχει το δικαίωμα να ενταχθεί ελεύθερα 
(οποιαδήποτε χρονική περίοδο), σε οποιοδήποτε σωμα¬ 
τείο της προτίμησής του, αν το σωματείο που ανήκει δια¬ 
λύθηκε με τελεσίδικη δικαστική απόφαση ή διαγράφηκε 
από τη δύναμη της οικείας αθλητικής Ομοσπονδίας με 
απόφαση της Γενικής Συνέλευσης των μελών της ή ανέ- 
στειλε τη δραστηριότητα τόυ αθλήματος στο οποίο επιδί¬ 
δεται ο ενδιαφερόμενος αθλητής επί μία αγωνιστική πε¬ 
ρίοδο ή εφόσον η αναστολή αυτή άρχισε στη διάρκεια 
αγωνιστικής περιόδου και το σωματείο δεν δηλώσει συμ¬ 
μετοχή στο πρωτάθλημα της επόμενης αγωνιστικής πε¬ 
ριόδου, η δε αναστολή της δραστηριότητας του αθλήμα¬ 
τος δεν οφείλεται σε λόγους ανώτερης βίας. 

Ως αναστολή αγωνιστικής δραστηριότητας του σωμα¬ 
τείου θεωρείται και η έγγραφη δήλωση αυτού, πριν από 
την έναρξη του οικείου πρωταθλήματος ότι δεν θα συμμε- 
τάσχει στο πρωτάθλημα της τρέχουσας αγωνιστικής πε¬ 
ριόδου. 

Ως αναστολή δραστηριότητας θεωρείται και η αφαίρεση 
του δικαιώματος ψήφου του σωματείου ψήφου του σωμα¬ 
τείου κατά την Τακτική Γενική Συνέλευση της αντίστοιχης 
αθλητικής Ομοσπονδίας, σύμφωνα με τις διατάξεις της 
παρ. 5 του άρθρου 14 του Ν. 75/75, εφόσον ο αντίστοιχος 
κλάδος άθλησης έχει ιδρυθεί τουλάχιστον τέσσερα (4) έτη 
πριν από την, κατά τα άνω Γ ενική Συνέλευση, η δε έλλειψη 
των προϋποθέσεων των διατάξεων του ανωτέρω Νόμου 
δεν οφείλεται σε γεγονότα ανώτερης βίας. 

Αν το έγγραφο της τελεσίδικης διάλυσης ή της τελεσίδι¬ 
κης διαγραφής από τη Γενική Συνέλευση κατατεθεί από 
οποιοδήποτε έχει έννομο συμφέρον στην αντίστοιχη 
αθλητική Ομοσπονδία, ο αθλητής ελευθερώνεται αυτοδί¬ 
καια και έχει το δικαίωμα να μετεγγραφεί σε οποιοδήποτε 
σωματείο της προτίμησής του, σύμφωνα με τη διαδικασία 
που καθορίζεται με την παρούσα. 

11. Αθλητής ο οποίος ανήκει στη δύναμη Σχολείου ή 
Σχολής οποιοσδήποτε φύσης, που μετέχει υπό μορφή σω¬ 
ματείου σε αγώνες των αντίστοιχων αθλητικών Ομοσπον¬ 
διών, έχει το δικαίωμα να εγγράφει ελεύθερα σε σωματείο 
της προτίμησής του, όταν παύσει να έχει την ιδιότητα του 
μαθητή ή φοιτητή, εφόσον δεν έχει υπογράψει σε σωμα¬ 
τείο, κατά το χρόνο της φοίτησής του στο Σχολείο ή στη 
Σχολή. 

12. Αθλητής που έχει διαγράφει λόγω ποινής από τη δύ¬ 
ναμη σωματείου με απόφασή του ή με απόφαση της αντί¬ 
στοιχης αθλητικής Ομοσπονδίας ή όποιος στερήθηκε τη 
φίλαθλη ιδιότητά του, έχει το δικαίωμα να εγγραφεί πάλι, 
ως αθλητής του σωματείου του, μετά την παρέλευση τριε¬ 


τίας από την τελεσιδικία της σχετικής απόφασης. 

Ειδικά, όμως, στην περίπτωση που η στέρηση της φίλα¬ 
θλης ιδιότητας επιβάλλεται για διάστημα μεγαλύτερο από 
τρία (3) έτη, ο αθλητής έχει το δικαίωμα να εγγραφεί πάλι 
ως αθλητής, μόνο μετά την παρέλευση του χρόνου που 
στερήθηκε την φίλαθλη ιδιότητά του. Αν για τη στέρηση 
της φίλαθλης ιδιότητας ευθύνεται το σωματείο του, ο 
αθλητής έχει το δικαίωμα να εγγραφεί σε οποιοδήποτε 
άλλο, μετά την παρέλευση τριετίας από την τελεσιδικία 
της σχετικής απόφασης. 

13. Απαγορεύεται αθλητής να αγωνιστεί στην ίδια αγω¬ 
νιστική περίοδο, σε δύο (2) διαφορετικά σωματεία, σε 
αγώνες που διοργανώνονται στην Ελλάδα από την αντί¬ 
στοιχη αθλητική Ομοσπονδία, καθώς επίσης και σε αγώ¬ 
νες αλλοδαπής αθλητικής Ομοσπονδίας του ίδιου αθλή¬ 
ματος, εξαιρουμένων των Κυπρίων αθλητών Στίβου. 

14. Απαγορεύεται η μετεγγραφή κολυμβητή, υδατο¬ 
σφαιριστή ή καταδύτη στο πρόσωπο του οποίου συντρέχει 
ένα από τα κωλύματα που προβλέπονται από την πα¬ 
ρούσα, με οποιαδήποτε από τις παραπάνω τρεις (3) ιδιό¬ 
τητες. 

15. Σκακιστής που συμπλήρωσε 12ετία σε σωματείο και 
έχει υπερβεί το τριακοστό (30ο) έτος της ηλικίας του είναι 
ελεύθερος να μετεγγραφεί σε ομάδα της προτίμησής του 
χωρίς την συγκατάθεση του σωματείου στο οποίο ανήκει. 

ΚΕΦΑΛΑΙΟ ΤΕΤΑΡΤΟ 
ΔΙΑΔΙΚΑΣΙΑ ΜΕΤΕΓΓΡΑΦΩΝ 
Άρθρο 2 

Πενταμελείς Επιτροπές Μετεγγραφών 

1. Σε κάθε αθλητική Ομοσπονδία συγκροτείται, με από¬ 
φαση του Διοικητικού της Συμβουλίου (της οποίας αντί¬ 
γραφο κοινοποιείται υποχρεωτικά στη Γ ενική Γ ραμματεία 
Αθλητισμού) τον μήνα Ιούλιο κάθε έτους Πενταμελής Επι¬ 
τροπή, η οποία είναι αρμόδια να αποφασίζει για κάθε αί¬ 
τηση μετεγγραφής του αντίστοιχου αθλήματος. 

2. Η ανωτέρω Επιτροπή αποτελείται από τον Πρόεδρο ή 
έναν Αντιπρόεδρο της κάθε αθλητικής Ομοσπονδίας ως 
Πρόεδρο, το Γ ενικό ή Ειδικό Γ ραμματέα της ή ένα από τα 
μέλη του Διοικητικού της Συμβουλίου και από τρεις φιλά- 
φθους, οι οποίοι τουλάχιστον τα πέντε προηγούμενα έτη 
δεν μετείχαν στο Διοικητικό Συμβούλιο οποιουδήποτε 
αθλητικού σωματείου, οποιουδήποτε βαθμού. 

3. Η απόφαση της Επιτροπής Μετεγγραφών (εγκριτική 
ή απορριπτική) πρέπει να υποβάλλεται στην αντίστοιχη 
αθλητική Ομοσπονδία, μέσα σε αποκλειστική προθεσμία 
σαράντα (40) ημερών από τη λήξη της προθεσμίας μετεγ¬ 
γραφών που ορίζεται στο άρθρο 10 της παρούσας. 

Ειδικά προκειμένου: 

α) Για την Ελληνική Κολυμβητική Ομοσπονδία Φιλά¬ 
θλων (ΕΚΟΦ), η προαναφερόμενη προθεσμία ορίζεται σε 
ογδόντα (80) ημέρες. 

β) Για την Ελληνική Ομοσπονδία Ερασιτεχνικού Καράτε 
η προαναφερόμενη ημερομηνία ορίζεται σε πενήντα (50) 
ημέρες. 

γ) Γ ια την Ελληνική Ομοσπονδία Χιονοδρομίας (ΕΟΧ) σε 
τριάντα (30) ημέρες και μέσα σε 20 ημέρες το Δ.Σ. να 
αποφασίζει. 

4. Η κατά τα άνω απόφαση της Επιτροπής Μετεγγρα¬ 
φών, επικυρώνεται υποχρεωτικά από το Διοικητικό Συμ¬ 
βούλιο της αντίστοιχης αθλητικής Ομοσπονδίας. 

Αν η σχετική απόφαση δεν εκδοθεί στην προβλεπόμενη 
από την παρ. 3 του παρόντος άρθρου προθεσμία, η μετεγ¬ 
γραφή θεωρείται συντελεσμένη υπό την απαραίτητη 
προϋπόθεση ότι εκ των υποβληθέντων δικαιολογητικών 
αποδεικνύεται η νομιμότητα της αιτουμένης μετεγγρα- 
φής. 

5. Κατά της επικυρωτικής απόφασης, επιτρέπεται προ¬ 
σφυγή στο ΑΣΕΑΔ μέσα σε αποκλειστική προθεσμία δε¬ 
καπέντε (15) ημερών από την επίδοσή της κατά τους 
όρους και τη διαδικασία των διατάξεων των άρθρων 38-40 
του Ν. 75/75. 

6. Η Επιτροπή Μετεγγραφών, σε περίπτωση που πιθα¬ 
νολογείται παράβαση από οποιοδήποτε σωματείο των 
όρων και των προϋποθέσεων μετεγγραφής αθλητή, από 
οποιοδήποτε φυσικό ή νομικό πρόσωπο, έχει το δικαίωμα 
με αιτιολογημένη απόφασή της, να απορρίψει την αίτηση 
μετεγγραφής και να εισηγηθεί στην αντίστοιχη αθλητική 
Ομοσπονδία την παραπομπή των υπευθύνων στην Επι¬ 
τροπή Φίλαφθλης Ιδιότητας (Ε.Φ.Ι.), της οποίας τυχόν 
απαλλακτική απόφαση δεν ανατρέπει την απορριπτική 
απόφαση της Επιτροπής Μετεγγραφών. 

7. Δεν εμπίπτει στις διατάξεις για την Ε.Φ.Ι. η μετεγ¬ 
γραφή με συναίνεση του σωματείου, ανσυνομολογηθεί με 
ανταλλαγή αθλητών του ίδιου αθλήματος. 

8. Κατά την εκδίκαση των αιτήσεων μετεγγραφών, 
έχουν το δικαίωμα να παρευρίσκονται και εκπρόσωποι των 
ενδιαφερομένων σωματείων, καθώς και οι μετεγγραφό- 
μενοι αθλητές. Η παρουο'ια τους δεν είναι υποχρεωτική 
για τη λήψη απόφασης. 

Άρθρο 10 

Χρονικό διάστημα μετεγγραφών 

1. Το χρονικό διάστημα, μέσα στο οποίο επιτρέπεται η 
κατάθεση αιτήσεων μετεγγραφής για οποιοδήποτε λόγο 
ορίζεται ως εξής: 

α) ΟΜΑΔΙΚΑ ΑΘΛΗΜΑΤΑ 
— Πετοσφαίριση 15 — 26 Ιουλίου 

- Υδατοσφαίριση 1-15 Σεπτεμβρίου 

- Χειροσφαίριση 1-15 Ιουλίου 

- Αγωνιστικό Μπριτζ 1-15 Ιουλ'ιου 

- Κρίκετ 16 -30 Σεπτεμβρίου 
β) ΑΤΟΜΙΚΑ ΑΘΛΗΜΑΤΑ 

- Στίβος, Γυμναστική 15-31 Οκτωβρίου 

- Κολύμβηση, Τεχν. Κολύμβηση και 
Ιστιοπλοΐα 1-15 Οκτωβρίου 

- Ποδηλασία 15-30 Νοεμβρίου 

- Τένις-Τοιχοσφαίριση 1-15 Οκτωβρίου 

- Επιτραπέζια Αντισφαίριση 5-15 Ιουλίου 
— Παγοδρομίες 1-15 Ιουλίου 

- ΕΣΟ 25/10-10/11 

- θαλάσσιο Σκι 1 -10 Δεκεμβρίου 

- Ε.Ο. Ερασιτεχνικού Καράτε 15-30 Ιουλίου 

— Κωπηλασία, Κανόε — Καγιάκ 1—15 Δεκεμβρίου 

- Για όλα τα λοιπά 1-15 Σεπτεμβρίου 

2. Ειδικά για τις περιπτώσεις μετεγγραφών αθλητών 
που αποδεσμεύονται (όπου από τις διατάξεις Καταστατι¬ 
κών ή Εσωτερικών Κανονισμών Αθλητικών Ομοσπονδιών 
προβλέπεται ο θεσμός της αποδέσμευσης), το χρονικό 
διάστημα ορίζεται ως εξής: 

α) ΟΜΑΔΙΚΑ ΑΘΛΗΜΑΤΑ 
— Πετοσφαίριση 5 — 9 Αυγούστου 
— Υδατοσφαίριση 15 — 30 Σεπτεμβρίου 
— Χειροσφαίριση 25 Ιουλίου — 5 Αυγούστου 
— Αγωνιστικό Μπριτζ 25 Ιουλίου — 5 Αυγούστου 


β) ΑΤΟΜΙΚΑ ΑΘΛΗΜΑΤΑ 

- Στίβος, Γυμναστική, Κολύμβηση 
και Ιστιοπλοΐα 20 - 30 Οκτωβρίου 

- Τένις-Τοιχοσφαίριση 20 - 30 Οκτωβρίου 

- Παγοδρομίες 16-31 Ιουλίου 

- θαλάσσιο Σκι 11 - 21 Δεκεμβρίου 

- Κωπηλασία, Κανόε - Καγιάκ 16-26 Δεκεμβρίου 

- Για όλα τα λοιπά 20 - 30 Σεπτεμβρίου 

3. Σε κάθε περίπτωση που ο αθλητής μετεγγράφεται 
και δεν έχει τελειώσει η αγωνιστική περίοδος του αντί¬ 
στοιχου αθλήματος, αυτός παραμένει και αγνωίζεται με το 
αρχικό σωματείου του, μέχρι την λήξη της αγωνιστικής πε¬ 
ριόδου που καθορίζεται με απόφαση του Διοικητικού Συμ¬ 
βουλίου της υπερκείμενης αθλητικής Ομοσπονδίας. 

ΚΕΦΑΛΑΙΟ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 
Άρθρο 11 

Καθορισμός λεπτομερειών 

Το Διοικητικό Συμβούλιο κάθε Αθλητικής Ομοσπονδίας 
έχει το δικαίωμα να καθορίζει συμπληρωματικές λεπτομέ¬ 
ρειες που δεν προβλέπονται από την παρούσα και με την 
απαραίτηση προϋπόθεση ότι δεν την καταστρατηγούν, 
άμεσα ή έμμεσα. 

Άρθρο 12 
Έννοια όρων 

Όπου στην παρούσα αναφέρεται «Ομοσπονδία», νοεί¬ 
ται η υπερκείμεντ^ Ένωση ή Σύνδεσμος του αθλήματος, 
όπου δε αναφέρεται αθλητής, νοείται και αθλήτρια. 

Αρθρο 13 

Τήρηση όρων διατάξεων προγενέστερων 
Υπουρ. Αποφάσεων 

Αθλητής ο οπο'ιος, σύμφωνα με τις διατάξεις προγενέ¬ 
στερων Υπουργικών Αποφάσεων, έχει πάρει μετεγγραφή 
για την οποία υπάρχουν δεσμευτικοί όροι, δεν έχει το δι¬ 
καίωμα να πάρει νέα μετεγγραφή, αν δεν τηρήσει τους 
όρους που έχουν τεθεί. 

Άρθρο 14 

Υπολογισμός ηλικίας 

1. Εκτός των περιπτώσεων που ορίζονται στην πα¬ 
ρούσα, όπου απαιτείται η συνδρομή (προϋπόθεση) ορι¬ 
σμένης ηλικίας, για τον υπολογισμό της λαμβάνεται 
υπόψη, ως ημέρα γέννησης, αυτή που προκύπτει από το 
Πιστοποιητικό γέννησης του αθλητή, που εκδίδεται από 
τον οικείο Δήμο ή Κοινότητα ή από τη Ληξιαρχική πράξη 
γέννησης αυτού. 

2. Σε περίπτωση μετεγγραφής ανήλικου αθλητή, απαι¬ 
τείται η έγγραφη συγκατάθεση εκείνων που έχουν τη γο¬ 
νική μέριμνα σε αυτόν. 

Άρθρο 15 

Υπολογισμός προθεσμιών 

Για τον υπολογισμό προθεσμιών λαμβάνεται υπόψη η 
ημερομηνία δημοσίευσης της παρούσης στην Εφημερίδα 
της Κυβέρνησης, εκτός των περιπτώσεων που ορίζονται 
ρητά άλλες ημερομηνίες στην παρούσα. 

Αρθρο 16 

Συγχώνευση σωματείων ή τμημάτων σωματείων 

Σε ό,τι αφορά την μετακίνηση αθλητών, οποιοσδήποτε 
κλάδου άθλησης, που οφείλεται στη συγχώνευση σωμα¬ 
τείων ή τμημάτων σωματείων, εφαρμόζονται οι διατάξεις 
της υπ’ αριθμ. 25191/3.10.1988 (ΦΕΚ 743/Β / 
11.10.1988). 

Αρθρο 17 
Έναρξη ισχύος 

Η ισχύς της παρούσας αρχίζει από την ημέρα δημοσίευ¬ 
σής της στην Εφημερίδα της Κυβέρνησης, καταργουμέ- 
νης κάθε προγενέστερης σχετικής. 

ΑΚΡΟΤΕΛΕΥΤΑΙΑ ΔΙΑΤΑΞΗ 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γενικής Γραμ- 
ματείας Αθλητισμού,. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Αριθ. 18531 (2) 

Παράταση προθεσμίας μετεγγραφών αμειβομένων Καλα¬ 
θοσφαιριστών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού» και των αρμοδιοτήτων αυ¬ 
τής. 

β. Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες εταιρείες και άλλες διατάξεις». 

γ. Του Ν. 1558/17.7.85 «Κυβέρνηση και Κυβερνητικά 
Όργανα». 

2. Την υπ’ αριθμ. 37495/7.11.91 (ΦΕΚ 965/Β/ 
22.11.91 Υ.Α.). 

3. Την υπ’ αριθμ. 31189/31.7.92 Υ.Α. (ΦΕΚ 550/Β/ 
4.8.92). 

4. Την υπ’ αριθμ. ΥΠΠΟ/ΓΝΟΣ/4561/26.1.96 (ΦΕΚ 
59/Β/20.1.96) Απόφαση του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού». 

5. Το υπ’ αριθμ. 377/24.6.96 έγγραφο της ΕΣΑΚ. 

6. Το υπ’ αριθμ. 393/24.6.96 έγγραφο του ΠΣΑΚ. 

7. Το υπ' αριθμ. 2441/24.6.96 έγγραφο της ΕΟΚ. 
Επιλύοντες τις σημειωθείσες μεταξύ των φορέων δια¬ 
φωνίες, αποφασίζουμε: 

Κατ’ εξαίρεση για το έτος 1996 η μετεγγραφική περίο¬ 
δος των αμειβομένων Καλαθοσφαιριστών (με συναίνεση 
του Σωματείου ή ελευθέρων ή αποδεσμευομένων) παρα- 
τεΐνεται μέχρι 25.7.1996 (άρθρο 8 παρ. 3 της υπ’ αριθμ. 
31189/31.7.92 Υ.Α. ΦΕΚ 500/Β/4.8.92). 

Ακροτελεύτια διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γ ενικής Γ ραμ¬ 
ματείας Αθλητισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1996 

ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 

-4- 

Αριθ. 4765 (3) 

Σύσταση Δημοτικής Επιχείρησης Εκτέλεσης Έργων Δή¬ 
μου Μεγ.Αλεξάνδρου Ν. Δράμας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΔΡΑΜΑΣ 
Έχοντας υπόψη: 

1. Τις διατάξεις των άρθρων 277-284, 287, 304 του 
Π.Δ/τος 410/95 (ΔΚΚ) και 14 του Ν. 2399/96. 

2. Την αριθ. 13/1996 απόφαση του Δημοτικού Συμβου¬ 
λίου Μεγ. Αλεξάνδρου σχετικά με την σύσταση «Δημοτι¬ 
κής Επιχείρησης Εκτέλεσης Έργων». 

3. Την αριθ. 285/3.5.96 αξιολόγηση της οικονομοτεχνι¬ 
κής μελέτης της ανωτέρω επιχείρησης, που στάλθηκε σε 
μας από τον ΕΟΜΜΕΧ, αποφασίζουμε: 

Διαπιστώνουμε ότι είναι νόμιμη η 13/1995 απόφαση 
του Δ.Σ. Μεγ. Αλεξάνδρου με την οποία συνιστάται στο 
Δήμο Μεγ. Αλεξάνδρου «Δημοτική Επιχείρηση Εκτέλεσης 
Έργων Δήμου Μεγ. Αλεξάνδρου ως ίδιο νομικό πρόσωπο 
ιδιωτικού δίκαιου, το οποίο διέπεται από τις διατάξεις των 
άρθρων 277-284 και 287 του Π.Δ/τος 410/95. 

2. Σκοπός της επιχείρησης θα είναι η ανάληψη της κα¬ 
τασκευής τεχνικών έργων, όπως διαμόρφωση πάρκων, 
πλατειών, πεζοδρομίων, πεζοδρόμων κ.λπ. στο Δήμο. 
Επίσης η δημιουργία της επιχείρησης επιβάλλεται, για να 
μπορέσει ο Δήμος να προωθήσει ένα ολοκληρωμένο πρό¬ 
γραμμα σύνδεσης και ανάπλασης όλων των οικισμών κα¬ 
θώς και την αξιοποίηση των αλσυλίων και του πευκοδά¬ 
σους του. 

3. Η επιχείρηση θα διοικείται από 5 μελές Διοικητικό 
Συμβούλιο, που τα μέλη του θα ορίζονται μαζί με τους 
αναπληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου (Ο Δήμαρχος και 2 Δημ. 
Σύμβουλοι) και δύο (2) πολίτες - κατοικοδημότες του Δή¬ 
μου. 

4. Η διάρκεια της Επιχείρησης είναι εννενήντα εννέα 
(99) χρόνια από τη δημοσίευση της απόφασης αυτής στην 
Εφημερίδα της Κυβ/σης. 

5. Έδρα της Επιχείρησης είναι ο Δήμος Μεγ. Αλεξάν¬ 
δρου του Ν. Δράμας. 

6. Οι πόροι της επιχείρησης θα προέρχονται από τα 
έσοδα κατασκευών τεχνικών έργων και γενικό από την 
άσκηση των δραστηριοτήτων της, καθώς και από σύναψη 
δανείων, από δωρεές, εισφορές, επιχορηγήσεις, κληρο¬ 
νομιές καθώς και από την ετήσια τακτική επιχορήγηση του 
Δήμου, η οποία είναι 10.000.000 δρχ. 

7. Η επιχείρηση διαλύεται: 

α) Με απόφαση του Δημοτικού Συμβουλίου μετά την 
απόλυτη πλειοψηφία των μελών του. 

β) Όταν λήξει χωρίς να παραταθεί η διάρκεια της επιχ/ 
σης. 

γ) Σε περίπτωση πτώχευσης της επιχείρησης. 

8. Η συγκρότηση, λειτουργία και οι αρμοδιότητες των 
οργάνων της διοίκησης, η οργάνωση, η λειτουργία, η δια- 
χείρηση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια- 

τάξεις του Νόμου. 

Με την παρούσα δημιουργείται ετήσια επιβάρυνση του 
προϋπ/σμού του Δήμου Μεγ. Αλεξάνδρου ποσού 
10.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 20 Ιουνίου 1996 

Με εντολή Γεν. Γραμματέα 
Περιφέρειας Ανατ. Μακεδονίας Θράκης 
Ο Αναπλ. Περιφ/κοΰ Δ/ντη 
Γ. ΤΣΙΑΡΑΣ 

-♦- 

Αριθ. 22773 <*) 

Τροποποίηση της συστατικής πράξης του Συνδέσμου Δή¬ 
μων Δυτικής θεσ/νίκης. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 206 και 207 του Π.Δ. 
410/95 (ΔΚΚ). 

2. Την αρ. ΕΣ 9493/18.4.1975 απόφαση του Νομάρχη 
θεσ/νίκης, περί συστάσεως Συνδέσμου Δήμων και Κοινο¬ 
τήτων Δυτικής θεσ/νίκης που δημοσιεύθηκε στο ΦΕΚ 
503/Β/17.5.1975, όπως τροποποιήθηκε και συμπληρώ¬ 
θηκε μεταγενέστερα με την ΕΣ. 27307/1.9.1975 (ΦΕΚ 
1021 /Β/18.9.1975) και την ΕΣ. 38907/21.11.1989 (ΦΕΚ 
898/Β/19.12.1989) με την οποία μετονομάστηκε σε 
«Σύνδεσμο Δήμων Δυτικής θεσ/νίκης». 

3. Τις αριθ. 391/1995, 251/1995, 475/1995, 247/ 
1996,312/1995,473/1995,338/1995,418/1995,456/ 
1996 αποφάσεις αντίστοιχα των δημοτικών συμβουλίων 
Αμπελοκήπων, Ελευθερίου - Κορδελιού, Ευόσμου, θεσ/ 
νίκης, Μενεμένης, Νεάπολης, Πολίχνης, Σταυρούπολης 
και Συκεών, που αφορούν την τροποποποίηση της συστα¬ 
τικής πράξης του Συνδέσμου. 

4. Την αρ. 7/96 απόφαση του διοικητικού συμβουλίου 
του Συνδέσμου Δήμων Δυτικής θεσ/νίκης, με την οποία 
γίνονται δεκτές οι ανωτέρω αποφάσεις των δημοτικών 
συμβουλίων. 

5. Την διάταξη του άρθρου 14 του Ν. 2399/1996 (ΦΕΚ 
90Α ) με την οποία καταργείται η θέση του Περιφ. Δ/ντή 
και την αριθ. πρωτ. 943/1996 απόφαση του Γεν. Γραμμ. 
Περιφέρειας Κεντρικής Μακεδονίας με την οποία ορίζεται 
ο αναπληρωτής αυτού, αποφασίζουμε: 

Τροποποιούμε και συμπληρώνουμε την συστατική 
πράξη του Συνδέσμου Δήμων Δυτικής θεσ/νίκης (ΦΕΚ 
503/Β/1 7.5.1 975, ΦΕΚ 1021 /Β/18.9.1975 ΦΕΚ 398/Β/ 
19.12.1989), ως εξής: 

Ιδρύουμε Σύνδεσμο Δήμων, με την επωνυμία «Σύνδε¬ 
σμος Δήμων Δυτικής θεσ/νίκης», ο οποίος αποτελείται 
από τους Δήμους Αμπελοκήπων, Ελευθερίου - Κορδε¬ 
λιού, Ευόσμου, θεσ/νίκης, Μενεμένης, Νεάπολης, Πολί¬ 
χνης, Σταυρούπολης και Συκεών. 

Έδρα του Συνδέσμου ορίζεται ο χώρος των Κοιμητη¬ 
ρίων Δυτικής θεσ/νίκης, που βρίσκεται στην περιοχή του 
Δήμου Ευόσμου. 

Σκοπός του Συνδέσμου είναι: 

α. Η πρόσκτηση με αγορά, απαλλοτρίωση, ανταλλαγή 
κ.λπ. καταλλήλων αγροτεμαχίων ή οικοπέδων και η εκτέ¬ 
λεση σε αυτά των αναγκαίων έργων για την δημιουργία 
ενός ή περισσοτέρων Κοιμητηρίων στη Δυτική θεσ/νίκη ή 
και αλλού σύμφωνα με τις σύγχρονες αντιλήψεις περί τέ¬ 


χνης και αισθητικής. 

β. Η συντήρηση, λειτουργία και εκμετάλλευση του 
υπάρχοντος Κοιμητηρίου της Δυτικής θεσ/νίκης καθώς 
και όσων παραχωρηθούν προς τον Σύνδεσμο. Η δημιουρ¬ 
γία και ανάπτυξη πρασίνου σε αυτά και στον περιβάλλοντα 
χώρο. 

γ. Η διαμόρφωση με πράσινο των εκτάσεων εντός των 
οποίων βρίσκονται τα Κοιμητήρια που ήδη λειτουργούν, 
εφόσον θα συναινέσει για αυτό ο ιδιοκτήτης αυτών Δήμος 
ή Κοινότητα. 

δ. Η συμμετοχή του Συνδέσμου για αναπτυξιακούς σκο¬ 
πούς σε επιχειρήσεις σύμφωνα με τις εκάστοτε ισχύουσες 
διατάξεις. 

ε. Η λειτουργία υπηρεσίας μαρμαροκατασκευών, αιθου¬ 
σών δεξιώσεων, παραγωγής και διακίνησης ανθέων και 
λοιπών υπηρεσιών που κρίνει σκόπιμο το Δ.Σ. του Συνδέ¬ 
σμου. 

στ. Η ένταξη του Συνδέσμου σε αναπτυξιακά, επιμορ¬ 
φωτικά ή άλλα προγράμματα και πρωτοβουλίες που υλο¬ 
ποιούνται με την συγχρηματοδότηση της Ευρωπαϊκής 
Ένωσης και λοιπών εγχώριων ή διεθνών οργανισμών. 

ζ. Η πώληση και μίσθωση κινητών και ακινήτων πραγμά¬ 
των. 

Πόροι του Συνδέσμου είναι: 

α. Η ετήσια εισφορά κάθε Δήμου - μέλους, η οποία 
ανέρχεται σε 142,5 δραχμές γιά κάθε κάτοικο, με εξαί¬ 
ρεση τον Δήμο θεσ/νίκης η ετήσια εισφορά του οποίου 
ορίζεται σε 47,5 δραχμές για κάθε κάτοικο, λόγω εξηπη- 
ρέτησης μέρους του πληθυσμού αυτού. 

Το ύψος της ανωτέρω εισφοράς μπορεί να αυξομοιού- 
ται με απόφαση του Διοικητικού Συμβουλίου του Συνδέ¬ 
σμου, η οποία λαμβάνεται με πλειοψηφία των 3/5 του νό¬ 
μιμου αριθμού των μελών του και διατηρώντας πάντοτε 
την αναλογία 3 προς 1 για τους υπόλοιπους Δήμους και 
τον Δήμο θεσ/νίκης αντίστοιχα. 

β. Οι εισπράξεις από την εκμετάλλευση των Κοιμητη¬ 
ρίων κ.λπ. όπως ειδικότερα ορίζονται από τις διατάξεις 
του άρθρου 118 του Ν. Δ/τος 222/73. 

γ. Οι εισπράξεις από την άσκηση των δραστηριοτήτων 
του καθώς και τα μερίσματα που εισπράττει από την συμ¬ 
μετοχή του σε επιχειρήσεις. 

δ. Οι δωρεές, επιχορηγήσεις και εισφορές που παρέχει 
το δημόσιο ή άλλα φυσικά ή νομικά πρόσωπα ή οργανισμοί 
εγχώριοι ή αλλοδαποί. 

ε. Τα έσοδα από πωλήσεις και μισθώματα κινητών και 
ακινήτων πραγμάτων. 

Διάρκεια λειτουργίας: η διάρκεια λειτουργίας του Συν¬ 
δέσμου ε’ιναι αόριστος. 

Από τις διατάξεις της απόφασης αυτής προκαλείται 
ετήσια δαπάνη σε βάρος των δήμων - μελών του Συνδέ¬ 
σμου, η οποία είναι συνάρτηση της ετήσιας υποχρεωτικής 
εισφοράς του κάθε δήμου. Το ύψος της εισφοράς αυτής 
εκτιμάται με βάση τον πληθυσμό του κάθε δήμου. Η σχε¬ 
τική δαπάνη εγγράφεται στους οικείους κωδικούς αριθ¬ 
μούς των προϋπολογισμών των δήμων - μελών του Συνδέ¬ 
σμου γαι το τρέχον έτος και τα επόμενα έτη. Λόγω της αυ¬ 
ξομείωσης της εισφοράς, το ακριβές ύψος της συνολικής 
συμμετοχής υπολογίζεται για το τρέχον έτος στο ποσό 
49.197.138 δραχμών, ενώ για τα επόμενα έτη προσδιορί¬ 
ζεται με σχετική απόφαση που θα λαμβάνει το Δ.Σ. του 
Συνδέσμου. Η σχετική πίστωση «Εισφορές Δήμων - Με¬ 
λών» εγγράφεται, στον ΚΑ 043 του προϋπολογισμού εσό¬ 
δων του Συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουνίου 1996 

Με εντολή Γεν. Γραμματέα 
Περιφέρειας Κεντρικής Μακεδονίας Θράκης 
Ο Δ/ντής Δασών 
ΣΤ. ΠΑΠΑΔΟΠΟΥΛΟΣ 

-♦- 

Αριθ. 7735 (5) 

Μερική ανάκληση της 7486/14.2.68 απόφασης του Νο¬ 
μάρχη Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τον Ν. 3200/55 «περί διοικητικής αποκεντρώσεως» 
και το από 28.6.55 Β.Δ/γμα. 

2. Τις διατάξεις του αρθ. 197 παρ. 8 του Αγροτικού Κώ¬ 
δικα. 

3. Το αριθ. 140067/93/7.4.94 έγγραφο του Υπ. Γεωρ¬ 
γίας. 

4. Το αριθμ. Τ/127/95/19.1.96 έγγραφο της Δ/νσης 
Τοπογραφικής Λάρισας. 

5. Την αριθμ. 1351/13.5.96 απόφαση του Νομάρχη Λά¬ 
ρισας περί σημείωσης μεταβολής στα κτηματολογικά 
στοιχεία διανομής αγρ/τος «Γεράνεια» Ελασσόνας έτους 
1930. 

6. Την αριθμ. 7486/14.2.68 απόφαση του Νομάρχη Λά¬ 
ρισας με την οποία μεταβιβάστηκαν στην κοινότητα Γερα¬ 
νείων κοινόχρηστες εκτάσεις του ομωνύμου αγροκτήμα¬ 
τος, αποφασίζουμε: 

Ανακαλούμε μερικώς, λόγω ελλείψεως δικαιοδοσίας, 
την αριθ. 7486/14.2.68 απόφαση του Νομάρχη Λάρισας, 
ως προς το τεμάχιο 219 με έκταση 31.000 τμ. του πίνακα 
6 του αποσπασματος κτημ. πίνακα οριστικής διανομής 
έτους 1930 αγρ/τος «Γεράνεια» Ελασσόνας, το οποίο χα¬ 
ρακτηρίστηκε με την αριθμ. 1351/21.6.96 απόφαση του 
Νομάρχη Λάρισας ως «ρεύμα εκτός διανομής». 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 21 Ιουνίου 1996 
Με εντολή 

Γ ενικού Γ ραμματέα Περιφ. Θεσσαλίας 
Γ. ΜΠΟΥΚΗΣ 

-♦- 

Αριθ. 168 (6) 

Αναπροσαρμογή εφάπαξ αποζημίωσης Φορτ/τών του 
ΚΑΦ Ξηρός Νάξου. 

\ 

Ο ΕΠΑΡΧΟΣ ΝΑΞΟΥ 
Έχοντας υπόψη: 

1. Τον Ν. 3200/1955 περί σιοικητικής αποκέντρωσης 
όπως τροποποιήθηκε και συμπληρώθηκε μεταγενέστερα 
με το Ν.Δ. 532/1970. 

2. Το Ν.Δ. 1254 περί Φορτοεκφορτωτικής εργασίας 
Ξηράς όπως αυτό συμπληρώθηκε διά των διατάξεων του 
Ν. 4504/66 «περί τροποποιήσεως και συμπληρώσεως 
διατάξεων τινων της Εργατικής Νομοθεσίως και περί τινων 
διατάξεων». 

3. Το υπ’ αρ. 11567/27.5.96 έγγραφο του Υπ. Εργασίας. 

4. Την αριθ. 813/12.3.96 Απόφαση Νομάρχη Κυκλά¬ 
δων «περί παροχής εξουσιοδότησης για άσκηση αρμοδιο¬ 
τήτων στους Επάρχους Άνδρου - Θήρας - Μήλου και Νά¬ 
ξου», αποφασίζουμε: 

Εγκρίνουμε την αναπροσαρμογή της εφάπαξ αποζημίω¬ 
σης Φορτ/τών ΚΑΦ Ξηράς Νάξου ως εξής: 

1. Για τα δέκα (10) πρώτα έτη συμμετοχής στο ΚΑΦ 
420.000 δρχ. 

2. Για κάθε έτος συμμετοχής από το ενδέκατο (11ο) μέ¬ 
χρι και το εικοστό (20ο) 43.400 δρχ. από το εικοστό πρώτο 
(21ο) μέχρι και το τριακοστό (30ο) 43.400 δρχ. 

3. Το ανώτατο όριο της εφάπαξ αποζημίωσης δεν δύνα- 
ται να υπερβαίνει το ποσό του 1.400.000 δρχ. 

4. Από τις διατάξεις της απόφασης αυτής δεν προκαλεί- 
ται δπαάνη σε βάρος του Κρατικού Προϋπολογισμού. 

Η απόφαση αυτή, που ισχύει από της, κοινοποίησης της, 
να δημοσιευθεί στην Εφημερίδα της Κυβερνήσεως. 

Νάξος, 12 Ιουνίου 1996 
Ο Έπαρχος 

ΒΑΣΙΛΗΣ ΚΟΡΡΕΣ * 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ _ 

ΚΑΠΟΔΙΣΤΡΙΟΥ 34 ■ ΑΘΗΝΑ 104 32 » ΤΈΙ-ΕΧ 223211 ΥΡΕΤ ΟΗ » ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ_ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.ΕΧ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423855 

25ης Μαρτίου 21 Τ.Κ. 541 00 423856 

ΠΕΙΡΑΙΑΣ 4136402 

Νικήτα 64) Τ.Κ 165 31 4171307 

ΠΑΤΡΑ (061) 271248 

ΚορΝθου 327 Τ.Κ. 262 23 224561 

ΙΩΑΝΝΙΝΑ 

ΔιοαατΓήρΚ) Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - "«χί» ΙΟ ΆΆ· . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΟΣ - Από16οεΜ6€^κΦάνωπροοβύξηοη100δρχ.ανάβοαι8οήμίφοςαυτου 


- Μέχρι 16 σελίδες 100 δρχ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. _ 



Κ.Α.Ε. Προϋπολογισμού 
2531 

Κ.Α.Ε. εοόδου υπέρ 
ΤΑΠΕΤ 3512 

30.000 δρχ. 

1.500 δρχ. 

50.000 · 

2.500 » 

10.000 » 

500 . 

50.000 » 

2.500 - 

25.000 » 

1.250 » 

10.000 . 

500 » 

5.000 · 

250 · 

10.000 > 

500 ■ 

3.000 » 

150 » 

150.000 · 

7.500 ■ 

ιο.οοο · 

500 - 

120.000 . 

6.000 · 


Α* (Νόμοι, Π.Δ., Συμβάσεις κτλ.) 

Β' (Υπουργικός αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ’ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 
μ π αα (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Α Ε.Π.Ε 

Προκηρύξεων Α.Σ.Ε.Π. _ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. * Ε.Π.Ε. _^_ 120.000 » _|_—-- 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί οε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πάλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικά ποσά της συνδρομής και ολόκληρο το ποοό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρ©οΙες κοινού λΦίτου ργούν καθημΦρινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












